สวัสดีค่ะ คือว่ามีอาการจุกๆแน่นๆตรงกลางใต้ราวนมอะค่ะ แล้วก็หายใจไม่เต็มปอด เป็นมา3วันแล้วคะ คืออยากรู้ว่าเป็นอะไร มีวิธีแก้ไขอย่างไรคะ
สวัสดีค่ะ อาการแน่นตรงกลางใต้ราวนม ทำให้จุกแน่น หายใจได้ไม่เต็มปอด อาจจะเกิดจาก เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน หรือถ้าเจ็บแบบแสบๆ สัมพันธ์กับมื้ออาหาร อาจจะเกิดจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย หรือเป็นจุกแน่นจากกระเพาะอาหารอักเสบ อาจทำให้มีอาการจุกแน่นลิ้นปี่ร้าวมาถึงอกได้ หรืออาจเป็นเจ็บจากเยื่อหุ้มปอดหรือหัวใจอักเสบทำให้เจ็บแปล๊บๆเวลาหายใจเข้าออก แต่เป็นภาวะที่พบได้ค่อนข้างน้อยในเบื้องต้น หลีกเลี่ยงการทำงานหนักๆ ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร พักผ่อนให้เพียงพอสังเกตอาการค่ะ ถ้าแน่นมากขึ้นเรื่อยๆ จุกแน่น แสบร้อนกลางอกมากจนกินอาหารไม่ได้ตามปกติ คลื่นไส้ อาจียนเยอะ หรือมีไอ มีหอบเหนื่อยร่วมด้วย ควรไปพบแพทย์เพื่อตรวจเพิ่มเติม